Şarê Mexmûrî saetanê rewî ê serê sibayî de meydanê dewe de ame pêser.
Bi hezaran kesî ke Seba mersîma cenaze ya Asya Alî Muhamede ya 73 serrî, kênaya ci Naînç Ferman Qasime ya 26 serrî û torna ci Evîn Kawa Mahmude ya 14 serrî û Eylem Muhammed Emere ya 23 serrî cayê merasîmî de ameyî têhet seba protestokeridşê qirkeridişî ver bi Neteweyê Yewbîyayeyî (NY)  rayraşîyayîşêk viraşt.
Sereka Meclîsê Şarî yê Mexmûrî  Fîlîz Budake eşkerayîye  verê banê Neteweyê Yewbîyayeyî  de qisey kerd.  Budake vist vîrî  ke kampa Mexmûrî binê kontrolê Neteweyê Yewbîyayeyî  de ya û rixmê nayê ci rê heriş bîyo û  vat ke NY no qirkerdişî rê bêvengo, çîyo wînayên nîno qebûlkerdene.
Eşkerayîye ra dima şar bi slogananê  ‘‘Erdogano kiştox‘‘î  verê xo da cayê merasîma cenaze.
